Φύλλο Εργασίας - «***Πώς μπορεί σήμερα η Ελλάδα να διευρύνει (μεγαλώσει) τον Πολιτισμό της και τα Πνευματικά της σύνορα;»***

Παρακολουθούμε ένα βίντεο όπου ένα καθηγητής νεοελληνικών στο πανεπιστήμιο του Κεμπέκ στον Καναδά μας εξηγεί για ποιον λόγο πρέπει να μάθουμε και να διατηρήσουμε την νεοελληνική γλώσσα.

Σας επισυνάπτουμε το σχετικό βίντεο

<https://www.youtube.com/watch?v=0-rX_XGM-ao>

**Επίσης** μπορείτε να δείτε κι αυτό το βίντεο με τίτλο: «*Γιατί μαθαίνω ελληνικά*»

<https://www.youtube.com/watch?v=8xocnrXEzxQ>

Το θέμα της σημερινής εργασίας είναι: «***Πώς μπορεί σήμερα η Ελλάδα να διευρύνει (μεγαλώσει) τον Πολιτισμό της και τα Πνευματικά της σύνορα;»***

**Ερώτηση 1:** Για ποιον λόγο είναι σημαντικό ένας μορφωμένος άνθρωπος σήμερα να μαθαίνει ελληνικά;

(Μπορείτε να βρείτε απαντήσεις στο 1ο βίντεο <https://www.youtube.com/watch?v=0-rX_XGM-ao>)

**Ερώτηση 2:** Πώς μπορούμε να βελτιώσουμε της δεξιότητές μας στη χρήση της ελληνικής γλώσσας; Δηλαδή πώς μπορούμε να μιλάμε και να γράφουμε καλύτερα ελληνικά;

*(Τι δεν πρέπει να χρησιμοποιούμε; Τί πρέπει να διαβάζουμε και να μελετούμε; Πρέπει να βασιζόμαστε στις «διορθώσεις» που μας κάνουν οι ηλεκτρονικές συσκευές που χρησιμοποιούμε, όταν γράφουμε ελληνικά; Πρέπει να διαβάζουμε κείμενα που είναι γραμμένα σε παλιότερες μορφές της ελληνικής γλώσσας; π.χ. Αρχαία Ελληνικά;)*

**Ερώτηση 3:** Ποιος είναι ρόλος της Ορθόδοξης Εκκλησίας στη διάδοση της ελληνικής γλώσσας σε όλον τον κόσμο; *(Σκεφτείτε σε ποια γλώσσα είναι γραμμένα τα ιερά κείμενα; Θυμηθείτε τι είπαμε για τους Αργεντινούς ιερείς στην Κούβα, σκεφτείτε το έργο των ιεραποστολών σε απομακρυσμένα μέρη του πλανήτη)*

**Ερώτηση 4:** Στο σχολείο φοιτούν αρκετά παιδιά που κατάγονται από άλλες χώρες ή έχουν μεν ελληνική καταγωγή, αλλά μεγάλωσαν στο εξωτερικό και δε γνωρίζουν καλά ελληνικά.

 Πώς μπορείτε να διαδώσετε τα ελληνικά σε συμμαθητές και φίλους σας που λόγω καταγωγής δεν τα γνωρίζουν καλά; Για ποιον λόγο αυτό είναι σημαντικό;

**Ερώτηση 5:** Τι αισθάνονται για τη χώρα μας όσοι ξένοι μαθαίνουν ελληνικά; Ποιο είναι το όφελος της χώρας μας από αυτό το γεγονός;(Τουρισμός, σπουδές, φιλελληνισμός)

**Ερώτηση 6:** Πώς μπορεί τελικά σήμερα η Ελλάδα να διευρύνει (μεγαλώσει) τον Πολιτισμό της και τα Πνευματικά της σύνορα;

*Εργασία:*

*Απαντήστε στα έξι (6) αυτά ερωτήματα με* ***μορφή ενιαίου κειμένου****.*

*Καλή επιτυχία!*